**Pravila razstave**

**„Multilaterale 2023“**

**Koper-Capodistria, Slovenija**

1. **Organizator, ppripravljalec, kraj in čas razstave**
	1. Filatelistično razstavo MULTILATERALA 2023 pripravlja kot tekmovalno razstavo I. ranga Filatelistična zveza Slovenije – FZS, Čopova 11, 1001 Ljubljana.
	2. Razstava MULTILATERALE 2033 bo potekala od

**7. – 10. septembra 2023**

**v Osnovni šoli Koper (Scuola Elementare Capodistria)**

**Cesta Zore Perello – Godina 1, 6000 Koper**

Razstava bo potekala po razstavnih pravilih in določilih za razstave regionalne skupine Multilaterale in po najnovejših ocenjevalnih kriterijih FIP veljavnih v času zaključka prijav.

1. **Razstavljalec**
	1. Kot razstavljalci lahko sodelujejo vsi, ki so člani katerekoli Zveze, članice Multilaterale ali neposredni člani.
	2. Pogoj za sodelovanje na razstavi je pravočasna prijava, sprejem eksponata s strani organizatorja razstave in pravočasne poravnave prispevka za razstavljanje (prijavnine).
2. **Prijava eksponata**
	1. Eksponat za razstavo je potrebno prijaviti ustreznemu **nacionalnemu komisarju do 31. decembra 2022**. Nacionalni komisar pa mora **do 31. januarja 2023 posredovati prijave generalnemu komisarju** razstave Igorju Pircu.
	2. Slovenski razstavljalci morajo svoje eksponate pravtako prijaviti do 31. januarja 2023 generalnemu komisarju Igorju Pircu.
	3. S podpisom na prijavnici razstavljalec sprejema Pravila razstave Multilaterale 2023 in Pravila za ocenjevanje eksponatov na razstavah FIP.
	4. Za prijavo se uporablja obrazec Prijave, ki je sestavni del teh pravil. Prijavi se priloži tudi uvodni list. Priloga opisa – sinopsisa je prostovoljna, je priporočljiva.
3. **Minimalna in maksimalna prehodna uvrstitev eksponata**
	1. Sprejeti bodo eksponati, ki so prehodno na razstavi II. ranga dosegli najmanj pozlačeno medaljo (75 točk), razen eksponatov iz razreda literature.
	2. Na razstavi ne morejo sodelovati eksponati, ki so na razstavi I. ranga dosegli že3 velike zlate medalje ali na razstavi FIP/FEPA prejeli zlato ali veliko zlato medaljo.
4. **Tekmovalni razredi**
	1. TR Tradicionalna filatelija
	2. PO Poštna zgodovina
	3. GA Poštne celine
	4. AE Aerofilatelija
	5. AS Astrofilatelija
	6. TH Tematika
	7. MX Maximafilija
	8. FI Fiskalni razred
	9. AK Razglednice in motivne karte
	10. OP Odprta filatelija
	11. LI Literatura
	12. JU Mladinski eksponati (starostne skupine A, B, C)

Enovitrinski eksponati bodo uvrščeni v ustrezne tekmovalne razrede.

1. **Razstavne vitrine**
	1. Na razstavi bodo uporabljene vitrine Zveze FZS in Pošte Slovenije. V vitrino gre 16 razstavnih listov formata A 4 oziroma običajnih razstavnih formatov, pa tudi drugi – skladni s pravili FIP.

Nekaj razstavnih vitrin bo 12-listnih, v tem primeru gre 80 razstavnih listov v sedem vitrin in 128 listov v 11 vitrin.

1. **Minimalno in maksimalno število razstavnih vitrin**
	1. Za enovitrinske eksponate velja število **16 razstavnih listov** formata A 4 ali ustreznega albumskega formata.
	2. Za večvitrinske eksponate je **minimalno število vitrin pet,** kar ustreza 80 razstavnim listom formata A4 oziroma ustreznega albumskega formata.
	3. Za razstavo Multilaterale 2023 je določeno **maksimalno število vitrin osem** za en eksponat.
	4. Mladinski eksponati morajo obsegati najmanj **eno vitrino in največ pet vitrin**, odvisno od starostne skupine A, B ali C.
2. **Sprejem eksponatov**
	1. O sprejemu eksponata in številu vitrin, danih na razpolago odloča organizator razstave. Vsak razstavljalec lahko razstavi največ en eksponat.
	2. Organizacijski odbor lahko brez navedbe razloga skrajša ali zavrne posamezen eksponat. Odločitve organizatorja so dokončne in brez priziva.
	3. Organizator bo do 31.3. 2023 posredoval sklep o sprejetih eksponatih. Ko je eksponat sprejet, se razstavljalec nepreklicno zaveže, da bo na razstavi z njim sodeloval.
3. **Pristojbina ra razstavljanje**
	1. Pristojbina ra razstavljanje v tekmovalnih razredih od 1. do 10. znaša **40 Euro za vsako razstavno 16-listno vitrino.**
	2. Za eksponate v razredu literature je pristojbina **40 € po eksponatu**. Za ocenjevanje zadošča en primerek, ki po razstavi ostane organizatorju kot prispevek za knjižnico Zveze.
	3. Mladinski eksponati so prosti prispevka za razstavljanje.
	4. Prijavnino je potrebno poravnati v 14 dneh od prejema potrditve sprejetih eksponatov na dani transakcijski račun nacionalnega komisarja. Nacionalni komisarji prijavnino posredujejo do **30. aprila 2023** na TRR Zveze FZS.
4. **Varnost in zavarovanje**
	1. Organizator bo posvetil vso možno pozornost ravnanju z eksponati in varnosti v razstavnih prostorih. Organizator ne jamči za poškodbe, krajo ali druge izgube, razen izjemoma, v primeru namernih ali hudo malomarnih dejanj organizatorja ali njegovih zaposlenih.
	2. Razstavljalcem se svetuje, da sklenejo individualno zavarovanje za čas transporta in razstave njihovih eksponatov.
5. **Dostava in postavitev eksponatov**
	1. Slovenski razstavljalci morajo svoje eskponate vložiti v razstavne vitrine v četrtek, 7. 9. 2023 od 8.00 - 18.00 ure sami ali po pooblaščencu (pisno pooblastilo je potrebno).
	2. Eksponate tujih razstavljalcev bodo postavili nacionalni komisarji ob pomoči sodelavcev Zveze FZS.
	3. Morebitno razstavno izkaznico (Exponat Pass) je potrebno pred montažo predložiti organizatorju razstave.
	4. Vlaganje razstavnih listov poteka od zgoraj levo proti desni spodaj. Vsak list mora biti v kvalitetni, stabilni prozorni zaščitni foliji in zadaj tekoče numeriran.
	5. Eksponati razreda literature morajo biti posredovani najkasneje do 15. 05. 2023 na naslov Zveza FZS, Čopova 11, 1001 Ljubljana, v enem izvodu, ki po razstavi ostane organizatorju.
6. **Demontaža in vračilo eksponatov**
	1. Demontaža eskponatov bo potekala v nedeljo, 10.9. 2023 od 13. ure dalje in mora biti zaključena do 19. ure. Slovenski razstaljavci svoje eksponate poberejo sami ali njihovi zastopniki (samo s pisnim pooblastilom!). Esponate razstavljacev iz partnerskih Zvez Multilaterale bodo pobrali ustrezni nacionalni komisarji.
	2. Eksponati slovenskih razstavljalcev, ki jih ne bodo demontirali lastniki sami ali njihovi pooblaščanci, bo pobral iz vitrin organizator, jih zapakiral in poslal razstavljalcem na njihov račun. Zato je eksponate pri dostavi potrebno opremiti s pisnim navodilom za vračilo, naslovom in predpripravljeno etiketo z naslovom. Pošiljka bo poslana kot vrednostna in na riziko naslovnika.
7. **Ocenjevanje eksponatov, priznanja in nagrade**
	1. Eksponate bo žirija ocenjevala po določilih FIP za razstavljanje in Pravilih za ocenjevanje eksponatov FIP. Sodni zbor bo sestavljen iz predstavnikov sodelujočih Zvez.
	2. Vsak razstavljalec bo prejel od žirije ocenjevani list s prejetimi točkami. Ocena žirije je dokončna in brezprizivna.
	3. V nedeljo 10.9. 2023 v času od 9.00 do 12.00 bo na osnovi predhodne najave možnost razgovora s sodniki (lista za vpis bo na razpolago v soboto na organizatorjevem pultu).
8. **Priznanja**
	1. Vsak razstavljalec bo prejel diplomo z navedbo naslova eksponata, imenom razstavljalca, dosežene medalje in eventuelno prejete osebne nagrade.
	2. Vsak razstavljalec prejme spominsko medaljo.
	3. Žirija določi eksponate, ki dodatno prejmejo tudi častno nagrado.
9. **Pravice vodstva razstave in sodna pristojnost**
	1. Organizacijski odbor ima pravico prijavljene eksponate ali že sprejete eksponate v celoti ali delno, v dogovoru s predsednikom sodniškega zbora, odkloniti ali prestaviti v drug tekmovalni razred.
	2. Razstavnino je potrebno poravnati tudi za eksponate, ki niso prispeli pravočasno. Povračilo ni možno.
	3. V vseh primerih, ki niso vkljčeni v ta Pravila, odloča organizacijski odbor.
	4. Organizacijski odbor je upravičen ta pravila, v dogovoru z Zvezami Multilaterale, spremeniti, če to razmere zahtevajo.
	5. V času razstave izvaja Zveza kot njeni pooblaščeni sodelavci hišni red.
	6. Kraj izpolnitve in pristojno sodišče je v Ljubljani.

*Ljubljana, janarja 2022*

*Organizacijski odbor razstave MULTILATERALE 2033:*

*Dr. Peter Suhadolc Igor Pirc Mag. Bojan Bračič*

 *Vodja razstave Glavni komisar Predsednik*

**Kontaktni naslovi:**

Predsednik: Mag. Bojan Bračič

 Stantetova 6

2000 Maribor

 Tel: +386 41 410398

 Bojan.bracic@triera.net

Vodja razstave: Dr. Peter Suhadolc

Poštno ležeče

6210 Sežana

 Tel: +39 349 518 7351

suhadolcpeter@gmail.com

Glavni komisar: Igor Pirc

 Ptujska 23

 1000 Ljubljana

 Tel: +386 41 683 470

 Ipirc711@gmail.com

Blagajnik: Dr. Peter Kramar

 Mošnje 6a

 4240 Radovljica

 Tel: + 386 40 202 185

 kramar5r@gmail.com